als_Latn dik_Latn sag_Latn
Lideri suprem i Revolucionit Islamik gjatë vizitës 10 ditore në qytetin e shenjtë Kom që është djepi i Revolucionit Islamik, gjatë takimeve me intelektualë dhe dijetarë të këtij qyteti trajtoi me objektivitet zhvillimet në Iran dhe theksoi se dobësimi i frontit të armiqve të popullit iranian dhe forcimi i RII është realitet i pamohueshëm. Ajetollah Khamenei përsa i përket politikës së jashtme të Iranit theksoi se në propagandat e kundërshtarëve të sistemit të RII dhe në deklaratat e disa krerëve të lëvizjes përçarëse pretendohet se është dobësuar pozita e RII në botë, në një kohë që sot madhështia dhe respekti i RII tek popujt e botës është shtuar. Lideri suprem i Revolucionit Islamik gjatë një takimi me funksionarë dhe punonjës të sistemit të RII duke parashtruar politikat e RII në çështjet e rëndësishme të brendshme e të jashtme, theksoi se populli iranian dhe RII gjatë 32 viteve të kaluara kanë vazhduar rrugën,principet dhe qëllimet e revolucionit dhe Imamit,ndërsa fronti kundërshtar është detyruar të ndryshojë. Lideri suprem i Revolucionit Islamik duke folur për thelbin e konfrontimit mes SHBA dhe RII, theksoi se megjithëse amerikanët flasin për ndryshimin e qëndrimit të RII, në fakt Amerika kundërshton ekzistencën e RII dhe në reciprokisht kundërshtojmë dhe nuk e pranojmë karakterin imperialist dhe arrogant të SHBA.
Viti që kaloi, për Iranin ishte një vit i ngarkuar me zhvillime të rëndësishme në fushën e marrëdhënieve rajonale e ndërkombëtare. Presidenti sirian Bashar Asad vizitoi për herë të shtatë Iranin në fillim të mandatit të dytë presidencial të z Ahmedinezhad. Vizita e Emirit të Katarit dhe e mbretit të Omanit në Teheran ishin zhvillime në kuadër të zgjerimit të marrëdhënieve mes Iranit dhe vendeve arabe të rajonit. Kryeministri libanez Saad Hariri në krye të një delegacioni të nivelit të lartë vizitoi Teheranin. Lideri suprem i Revolucionit Islamik në takimin me kryeministrin libanez deklaroi se RII përkrah unitetit dhe pavarësinë e Libanit. Ajetollah Khamenei theksoi se Libani është një vend multifetar dhe ndjekësit e feve të ndryshme për shumë vite kanë jetuar në harmoni dhe tolerancë, por disa synojnë të mbjellin farën e urrejtjes ndërfetare, prandaj është e nevojshme të kundërshtohen komplote të tilla. Lideri suprem i Revolucionit Islamik në takimin me Emirin e Katarit Sheikh Hamd ben Khalifa al Thani, duke theksuar rëndësinë e madhe të rajonit e sidomos të Gjirit Persik, theksoi se siguria e këtij rajoni nuk pranon asnjë diskriminim dhe nëse rajoni është i sigurtë, do të përfitojnë të gjitha vendet e rajonit, por nëse dëmtohet siguria e rajonit, të gjitha vendet e rajonit do të jenë të pasigurta e do të dëmtohen. Gjatë vitit të kaluar, marrëdhëniet mes Iranit dhe vendeve arabe të Këshillit të bashkëpunimit të Gjirit Persik u zgjeruan në kuadër të objektivave të përbashkëta strategjike dhe këto vende duke krijuar komitete të përbashkëta po ecin drejt institucionalizimit të bashkëpunimit në fushën e sigurimit.
Vizita e presidentit të RII në Nju Jork, pjesëmarrja në takimin vjetor të AP të OKB dhe pjesëmarrja e tij në takimin e liderëve të vendeve të Organizatës së bashkëpunimit ekonomik ECO në ditët e fundit të vitit 2010 ishin të tjerë hapa të Iranit në fushën e marrëdhënieve rajonale dhe ndërkombëtare. Vitin e kaluar në Teheran u organizua takimi i 14-të i liderëve të grupit G-15. Na Majin e kaluar, liderët dhe ministrat e jashtëm të 19 vendeve nga Azia,Afrika dhe Amerika latine u mblodhën në Teheran për të diskutuar në lidhje me perspektivat e bashkëpunimit dhe morën vendime për ngritjen e nivelit të bashkëpunimit ekonomik dhe politike mes vendeve të G-15. Organizimi në teheran i takimit të ministrave të industrive të vendeve të grupit D-8 ishte një tjetër inisiativë për zgjerimin e marrëdhënieve ekonomike,tregtare dhe industriale mes 8 vendeve islamike anëtare të këtij grupi. Grupi D-8 me mbi 900 milionë banorë, përbën 14% të popullsisë së botës dhe është simbol i bashkëpunimit rajonal mes vendeve islamike.
Gjatë vitit të kaluar në një distancë kohore më pak se një javë Teherani ishte mikpritës i dy presidentëve nga Amerika latine. Presidenti i Venezuelës Hugo Çavez në vizitën e 9-të të tij në Iran diskutoi në lidhje me bashkëpunimin në fushën e energjisë dhe për zgjerimin e bashkëpunimit dypalësh mes Iranit dhe Venezuelës në fushën e naftës,gazit dhe petrokimisë. Edhe presidenti i Bolivisë Evo Morales në krye të një delegacioni të nivelit të lartë vizitoi Teheranin.
Gjatë vitit që kaloi, megjithë pengesat,sabotimet dhe sanksionet e Amerikës,Irani arriti suksese të mëdha në fushën e shkencës hapësinore duke konfirmuar ambiciet e Iranit për një prani aktive në hapësirë. Irani vitin e kaluar arriti të lëshojë në hapësirë me sukses të plotë raketën që transportonte "kapsulën jetësore" dhe pa u ndikuar nga propagandat dhe lufta psikologjike e perëndimit, hodhi hapa të sigurtë në fushën e shkencës bërthamore e deri tek nano-teknologjia. Në vazhdim të sukseseve të shkencëtarëve iranianë në fushën e hapësirës, në Shkurtin e kaluar u prezantuan sateliti Tolu, mostra inxhinierike e satelitit kombëtar Mesbah-2,mostra inxhinierike e satelitit Navid, motori i raketës kozmike Simorg(Feniks) dhe qendra e parë e Iranit për marrjen e imazheve satelitore si dhe laboratori tredimensional i satelitëve. Irani ka shprehur gatishmërinë që në 5 vitet e ardhshme të dërgojë kozmonautë në hapësirë dhe në lidhje me këtë projekt por kryen studime intensive. Edhe në ditët e para të vitit të ri, Irani do të lëshojë një tjetër satelit në hapësirë.
Edhe në fushën e industrisë së mbrojtjes, Irani vitin e kaluar arriti suksese të dukshme si prodhimi i avionëve të pakapshëm nga radarët, shfrytëzimi i nëndetëseve të reja dhe testimi me sukses i raketave Sexhil-2. Këto arritje dëshmojnë se shkencëtarët dhe specialistët iranianë, duke sfiduar sanksionet, edhe në fushën e industrisë mbrojtëse kanë arritur pavarësi të plotë duke poseduar teknologjitë tepër të sofistikuara. Ky është një fakt që është konfirmuar edhe nga vetë armiqtë e Iranit.
Në sektorin ekonomik, në ditët e fundit të vitit 2010 Irani filloi zbatimin e planit madhor ekonomik të shpërndarjes së drejtë të subvencioneve që është një lëvizje për ti bërë reale cmimet e derivateve të energjisë. Ekspertët e cështjeve ekonomike reazilimin e këtij plani, megjithë ndikimin negativ që mund të ketë në rritjen e inflacionit, e konsiderojnë të domosdoshëm. Kjo lëvizje e madhe dhe ky plan i gjerë dhe i paprecedent në botë i paraprin projektit më të madh të "Ripërtëritjes ekonomike" të Iranit që ëështë parashikuar edhe në perspektivën 20 vjecare të zhvillimit të vendit. Me fillimin e planit të pestë 5 vjecar në vitin e ardhshëm, ekonomia e Iranit do të hyjë në një rrugë të re që do të ketë ndikime të mëdha në lulëzimin ekonomik të Iranit. Ky plan i madh ekonomik filloi të zbatohet në kushtet kur megjithë sanksionet e shumta, indekset ekonomike të Iranit janë rritur dhe eksporti i mallrave jonaftore të Iranit ka pësuar një rritje të dukshme sasiore dhe cilësore. Sipas statistikave, volumi i eksporteve jonaftore të Iranit në 6 muajt e parë të vitit të kaluar pësoi një rritje prej 40% duke kaluar shifrën 10 miliard $. Gjatë periudhës së sanksioneve, Irani në kuadër të politikës së qeverisë për të plotësuar nevojat e vendit për benzinë dhe për eksportimin e kësaj lënde, arriti të eksportojë 32 milionë litra benzinë. Statistikat zyrtare tregojnë megjithë përpjekjet e Amerikës për të shtuar sanksionet kundër Iranit, volumi i shkëmbimeve tregtare mes Iranit dhe BE në gjysmën e parë të vitit 2010 u rrit dukshëm. Në bazë të raporteve të institutit evropian të statistikave Eurostat, shkëmbimet tregtare mes Iranit dhe BE në gjysmën e parë të vitit 2010 arritën vlerën 12 miliard Euro çka përbën një rritje prej 45% në krahasim me të njëjtën periudhë të vitit 2009. Pjesëmarrja e kompanive të huaja tregtare e industriale në panairet ndërkombëtare të Iranit që shënoi një rritje prej 50 %, konfirmon faktin se sanksionet u kthyen në një rast për ripërtëritjen dhe zhvillimin e ekonomisë së Iranit.
als_Latn als_Latn als_Latn als_Latn als_Latn als_Latn als_Latn